
Okoseszköz-használat idős személyek körében a romániai Bihar megyében

A kutatás célja feltárni a Nagyváradon és környékén élő alacsony anyagi jövedelemmel rendelkező idősek digitalizáció irányába való nyitottságát, jártasságukat, szokásaikat. Arra a kérdésre kerestem a választ, hogy milyen különbség van a falun és a városon élő idősek okoseszköz használatában 2020 – 21 – ben? Azért fontos foglalkozni a témával, mivel a XXI. század technológiai fejlődése sok pozitív és negatív lehetőséget rejt magában, az idős személyek okos eszköz használata megkönnyítheti a mindennapi életüket, a távol élő családtagokkal való kapcsolattartást, segítheti őket abban, hogy ne izolálódjanak el kortársaiktól. A vizsgálat célcsoportját a nagyváradi CE Szövetség és a kolozsvári Dorcas Alapítvány Granny projektjében jelen lévő idősek képezték. A kutatáshoz kvantitatív módszert használtam, a kérdőíves megkérdezést választottam önkényes mintavételi eljárás során, a begyűjtött adatokat SPSS program segítségével elemeztem. Az eredmények feltárták, hogy a megkérdezett személyek jelentős része nem rendelkezik okos eszközzel, nem ismeri és nem is szeretné megismerni, használni a digitalizáció vívmányait, továbbá jelentős különbség van a falun és városon élők között.



